OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 2 Pv 186/14/1103	Bratislava III 25.05.2016 
EEČ: 2-10-108-2016

U Z N E S E N I E

Trestná vec:	obv. XXXXX 
Trestný čin:	Zločin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Zločin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX III zo dňa 27.8.2014 spisová značka 2 Pv 186/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

bol o 19.15 hod. dňa 27.02.2014 na Hlavnej ulici v obci Hamuliakovo v pohostinstve „U Branka“ kontrolovaný hliadkou Obvodného oddelenia Policajného zboru Dunajská Lužná, pričom dobrovoľne vydal 1 ks plastový vákuový obal o rozmeroch 12x19 cm, ktorý vytiahol z vrecka nohavíc, a v ktorom sa nachádzalo 5 ks plastových vákuových obalov o rozmeroch 4x7 cm s obsahom zelenej sušenej rastliny, pričom znaleckým skúmaním KEÚ PZ v Bratislave bolo zistené, že sa jedná o marihuanu s hmotnosťou 4818 mg s priemernou koncentráciou tetrahydrokanbidolu 13,6 % hmotnostných, obsahujúce 655 mg THC, čo vzhľadom na hmotnosť zodpovedá minimálne desiatim obvykle jednorázovým dávkam drogy, pričom rastliny rodu Cannabis (konopa) sú v zmysle zákona č. 139/1998 Z. z. o omamných, psychotropných látkach a prípravkoch v zmysle neskorších predpisov zaradené do 1. skupiny omamných látok 

Uznesením prokurátora Okresnej prokuratúry XXXXX III zo dňa 27.8.2014, spisová značka 2 Pv 186/14/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:
 Uznesením prokurátora Okresnej prokuratúry XXXXX III zo dňa 27.08.2014, sp. zn. 2 Pv 186/14/1103- 12  bolo podľa § 216 odsek 1 Trestného poriadku podmienečne zastavené trestné stíhanie proti obvinenému XXXXX, stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona, pričom obvinenému bola určená skúšobná doba v trvaní 18 (osemnásť) mesiacov, ktorá začala plynúť právoplatnosťou tohto uznesenia dňom 08.09.2014.

     	 Po uplynutí skúšobnej doby bol na obvineného XXXXX vyžiadaný výpis z Ústrednej evidencie priestupkov, a zároveň bol zadovážený odpis z registra trestov a správa o tom, či je trestne stíhaný, pričom bolo zistené, že obvinený sa v skúšobnej dobe podmienečného zastavenia trestného stíhania, teda od 08.09.2014 do 08.03.2016 nedopustil ďalšej trestnej činnosti, nie je trestne stíhaný, ako ani nebol postihnutý za spáchanie akéhokoľvek priestupku. Zároveň nebolo voči nemu podmienečne zastavené trestné stíhanie iným prokurátorom. 

Vzhľadom na obsah vyžiadaných správ som rozhodol tak, ako je uvedené vo výrokovej časti tohto uznesenia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Branislav Delej
prokurátor